ประกาศคณะกรรมการป้องกันและปราบปรามการทุจริตในภาครัฐประกาศคณะกรรมการป้องกันและปราบปรามการทุจริตในภาครัฐเรื่องหลักเกณฑ์และวิธีการแต่งตั้งที่ปรึกษาหรือผู้เชี่ยวชาญ โดยที่เป็นการสมควรกำหนดให้มีหลักเกณฑ์และวิธีการเกี่ยวกับการแต่งตั้งที่ปรึกษาหรือผู้เชี่ยวชาญเพื่อให้คำปรึกษาหรือช่วยเหลือคณะกรรมการป.ป.ท. หรือคณะอนุกรรมการไต่สวนข้อเท็จจริงหรือดำเนินการอื่นใดตามที่คณะกรรมการป.ป.ท. มอบหมาย แล้วแต่กรณีอาศัยอำนาจตามความในมาตรา ๔ วรรคสอง และมาตรา ๓๔ วรรคสองแห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑คณะกรรมการ ป.ป.ท. จึงออกประกาศไว้ ดังต่อไปนี้ข้อ ๑ ในประกาศนี้กรรมการ หมายความว่ากรรรมการป้องกันและปราบปรามการทุจริตในภาครัฐและให้หมายความรวมถึงประธานกรรมการป้องกันและปราบปรามการทุจริตในภาครัฐด้วยคณะอนุกรรมการ หมายความว่าคณะอนุกรรมการที่คณะกรรมการ ป.ป.ท. แต่งตั้งเพื่อดำเนินการไต่สวนข้อเท็จจริงเลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐสำนักงาน หมายความว่าสำนักงานคณะกรรมการป้องกันและปราบปรามการทุจริตในภาครัฐข้อ ๒ คณะกรรมการป.ป.ท. อาจแต่งตั้งบุคคลเป็นที่ปรึกษาหรือผู้เชี่ยวชาญ เพื่อให้คำปรึกษาหรือช่วยเหลือคณะกรรมการป.ป.ท. หรือคณะอนุกรรมการ หรือดำเนินการอื่นใดตามที่คณะกรรมการ ป.ป.ท. มอบหมายแล้วแต่กรณี ดังต่อไปนี้(๑) ที่ปรึกษาประธานกรรมการป้องกันและปราบปรามการทุจริตในภาครัฐจำนวนไม่เกิน ๒ คน(๒) ที่ปรึกษากรรมการป้องกันและปราบปรามการทุจริตในภาครัฐจำนวนเท่ากับจำนวนกรรมการ(๓) ที่ปรึกษาหรือผู้เชี่ยวชาญของคณะอนุกรรมการข้อ ๓ ที่ปรึกษาต้องมีคุณสมบัติสำเร็จการศึกษาไม่ต่ำกว่าปริญญาตรีและมีคุณสมบัติพิเศษหรือมีประสบการณ์ตามที่ประธานกรรมการหรือกรรมการเห็นสมควรแล้วแต่กรณีข้อ ๔ ผู้เชี่ยวชาญต้องมีความรู้ความสามารถหรือมีประสบการณ์ตามที่ประธานกรรมการหรือกรรมการเห็นสมควร แล้วแต่กรณีข้อ ๕ ที่ปรึกษาหรือผู้เชี่ยวชาญต้องไม่มีลักษณะต้องห้ามดังต่อไปนี้(๑) ไม่เป็นข้าราชการซึ่งมีตำแหน่งหรือเงินเดือนประจำข้าราชการการเมือง หรือข้าราชการรัฐสภาฝ่ายการเมือง หรือผู้ดำรงตำแหน่งทางการเมือง(๒) ไม่เป็นพนักงานหรือลูกจ้างของหน่วยงานของรัฐ รัฐวิสาหกิจราชการส่วนท้องถิ่นหรือเป็นเจ้าหน้าที่อื่นของรัฐ ซึ่งมีตำแหน่งหรือเงินเดือนประจำเว้นแต่เป็นอนุกรรมการซึ่งแต่งตั้งโดยคณะกรรมการ ป.ป.ท. หรือได้รับมอบหมายจากคณะกรรมการป.ป.ท. ให้ดำเนินการอื่นใด(๓) ไม่เป็นกรรมการหรือเจ้าหน้าที่พรรคการเมือง(๔) ไม่เป็นผู้จัดการ กรรมการ ที่ปรึกษา ตัวแทนหรือลูกจ้างของบุคคลห้างหุ้นส่วน บริษัทหรือองค์กรใด ๆ ซึ่งทำธุรกิจเพื่อหากำไร(๕) ไม่เป็นผู้ประพฤติเสื่อมเสียหรือบกพร่องในศีลธรรมอันดี(๖) ไม่เป็นผู้ติดยาเสพติดให้โทษ(๗) ไม่เป็นผู้มีหนี้สินล้นพ้นตัว หรือเป็นบุคคลล้มละลาย(๘) ไม่เป็นผู้เคยถูกลงโทษไล่ออก ปลดออก หรือให้ออกจากราชการรัฐวิสาหกิจหรือหน่วยงานอื่นของรัฐ(๙) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกหรือผู้อยู่ระหว่างถูกดำเนินคดีอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๑๐)ไม่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๑) ไม่เคยถูกวุฒิสภามีมติถอดถอนออกจากตำแหน่งมิให้นำข้อกำหนดใน (๑) - (๔)มาใช้บังคับกับที่ปรึกษาหรือผู้เชี่ยวชาญตามข้อ ๒ (๓)ข้อ ๖ ที่ปรึกษาหรือผู้เชี่ยวชาญพ้นจากหน้าที่เมื่อ(๑) ตาย(๒) ลาออก(๓) มีลักษณะต้องห้ามตามข้อ ๕(๔) คณะกรรมการ ป.ป.ท. มีมติให้ออก(๕) คณะกรรมการ ป.ป.ท. พ้นจากตำแหน่ง(๖) กรณีเป็นที่ปรึกษาหรือผู้เชี่ยวชาญตามข้อ ๒ (๓)ให้พ้นจากหน้าที่เมื่อคณะอนุกรรมการนั้นปฏิบัติหน้าที่ที่ได้รับมอบหมายเสร็จสิ้นแล้วข้อ ๗ ที่ปรึกษาตามข้อ๒ (๑) และ (๒) ต้องปฏิบัติงานเต็มเวลาของราชการปกติโดยมีหน้าที่และความรับผิดชอบดังนี้(๑) ให้คำแนะนำ ให้คำปรึกษา และแสดงความคิดเห็นต่อนโยบาย มาตรการและแผนพัฒนาการป้องกันและปราบปรามการทุจริตในภาครัฐ(๒) ให้คำแนะนำ ให้คำปรึกษาและแสดงความคิดเห็นเกี่ยวกับการปรับปรุงกฎหมาย กฎ ข้อบังคับ หรือมาตรการต่าง ๆเพื่อป้องกันและปราบปรามการทุจริตในภาครัฐ(๓) ให้คำแนะนำ ให้คำปรึกษาและแสดงความคิดเห็นเกี่ยวกับการกำหนดตำแหน่งของเจ้าหน้าที่ของรัฐซึ่งต้องยื่นบัญชีแสดงรายการทรัพย์สินและหนี้สินตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต(๔) ให้คำแนะนำ ให้คำปรึกษาและแสดงความคิดเห็นในการจัดทำรายงานผลการปฏิบัติงานประจำปีของคณะกรรมการ ป.ป.ท.(๕) ปฏิบัติหน้าที่อื่นตามที่ประธานกรรมการหรือกรรมการมอบหมายข้อ ๘ ที่ปรึกษาหรือผู้เชี่ยวชาญตามข้อ ๒ (๓)มีหน้าที่และความรับผิดชอบดังนี้(๑) ให้คำปรึกษาหรือช่วยเหลือในการปฏิบัติงานทางวิชาการที่เป็นประโยชน์ต่อการไต่สวนข้อเท็จจริงและชี้มูลเกี่ยวกับการกระทำการทุจริตในภาครัฐของเจ้าหน้าที่ของรัฐ(๒) ริเริ่ม เสนอแนะ และให้คำปรึกษาทางวิชาการในเรื่องต่าง ๆที่เกี่ยวกับกระบวนการในการไต่สวนข้อเท็จจริงเกี่ยวกับการกระทำการทุจริตในภาครัฐของเจ้าหน้าที่ของรัฐ(๓) ปฏิบัติหน้าที่อื่นตามที่คณะอนุกรรมการมอบหมายข้อ ๙ กรรมการหรืออนุกรรมการในคณะอนุกรรมการอาจพิจารณาเสนอชื่อบุคคลที่มีคุณสมบัติและไม่มีลักษณะต้องห้ามตามข้อ๓ ข้อ ๔ หรือข้อ ๕ แล้วแต่กรณี เพื่อแต่งตั้งเป็นที่ปรึกษาหรือผู้เชี่ยวชาญได้ ทั้งนี้โดยคำนึงถึงความรู้ความสามารถและประสบการณ์ของผู้ได้รับแต่งตั้งด้วยข้อ ๑๐ ให้ผู้ที่ได้รับการเสนอชื่อเป็นที่ปรึกษาหรือผู้เชี่ยวชาญยื่นใบแสดงความจำนงตามแบบที่กำหนดพร้อมด้วยหลักฐานดังต่อไปนี้(๑) สำเนาทะเบียนบ้าน(๒) สำเนาบัตรประจำตัวประชาชนหรือบัตรประจำตัวข้าราชการถ้ามีการเปลี่ยนชื่อหรือชื่อสกุลให้นำหลักฐานการเปลี่ยนชื่อหรือชื่อสกุลมาแสดงด้วย(๓) หลักฐานแสดงคุณสมบัติตามข้อ ๓ หรือข้อ ๔ แล้วแต่กรณี(๔) รูปถ่ายหน้าตรง ไม่สวมหมวกหรือแว่นตาดำ ขนาด ๒.๕ x ๓ เซนติเมตร จำนวน ๓ รูป (ถ่ายไว้ไม่เกิน ๖ เดือน)(๕) ใบรับรองแพทย์ซึ่งออกให้ไม่เกิน ๑ เดือนข้อ ๑๑ เมื่อสำนักงานได้รับเรื่องพร้อมหลักฐานตามข้อ๑๐ แล้ว ให้ตรวจสอบคุณสมบัติและลักษณะต้องห้ามของผู้ได้รับการเสนอชื่อทุกรายและเมื่อเห็นว่าถูกต้องสมบูรณ์ตามคุณสมบัติที่กำหนดให้เสนอเรื่องพร้อมด้วยหลักฐานต่าง ๆ ต่อเลขาธิการเพื่อนำเสนอคณะกรรมการ ป.ป.ท. พิจารณาอนุมัติแต่งตั้งข้อ ๑๒ ที่ปรึกษาหรือผู้เชี่ยวชาญที่ได้รับแต่งตั้งต้องปฏิบัติให้เป็นไปตามนโยบาย กฎ ระเบียบ ประกาศ หรือคำสั่งของคณะกรรมการ ป.ป.ท.ข้อ ๑๓ ที่ปรึกษาหรือผู้เชี่ยวชาญตามข้อ ๒ (๓)ผู้ใดมีส่วนได้เสียไม่ว่าโดยทางตรงหรือทางอ้อมในเรื่องที่ถูกกล่าวหาเรื่องใดห้ามมิให้ผู้นั้นเข้าร่วมในคณะอนุกรรมการหรืออาจถูกคัดค้านได้ ทั้งนี้ให้เป็นไปตามหลักเกณฑ์ว่าด้วยการนั้นข้อ ๑๔ สิทธิในการได้รับค่าตอบแทนค่าเดินทาง ค่าที่พักและสิทธิประโยชน์อื่นของที่ปรึกษาหรือผู้เชี่ยวชาญที่ได้รับแต่งตั้ง ให้เป็นไปตามระเบียบว่าด้วยการนั้นข้อ ๑๕ ให้สำนักงานจัดทำรักษาและรวบรวมข้อมูลทะเบียนประวัติของบุคคลที่ได้รับแต่งตั้งเป็นที่ปรึกษาหรือผู้เชี่ยวชาญข้อ ๑๖ ให้คณะกรรมการป.ป.ท. รักษาการตามประกาศนี้และให้มีอำนาจตีความหรือวินิจฉัยปัญหาเกี่ยวกับการปฏิบัติตามประกาศนี้ทั้งนี้ ให้มีผลตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๓ ธันวาคม พ.ศ. ๒๕๕๔โสภณ จันเทรมะประธานกรรมการป้องกันและปราบปรามการทุจริตในภาครัฐปริยานุช/ผู้จัดทำ๙ มกราคม ๒๕๕๕ณัฐพร/ผู้ตรวจ๙ มกราคม ๒๕๕๕[๑] ราชกิจจานุเบกษาเล่ม ๑๒๘/ตอนที่ ๙๖ ก/หน้า ๕๔/๓๐ ธันวาคม ๒๕๕๔